An Astráil

Is tír í an Astráil atá le fáil idir an tAigéan Ciúin agus an tAigéan Indiach. Is í an oileán is mó ar domhan. Tíreolaíocht Tá beagnach leath na hAstráile ina fásach, agus tá cuid mhaith den fhuílleach neamhthorthúil. Tír ársa shíonchaite atá i gceist, agus ní maith an fód atá ar an gcuid is mó di. Ní raibh ach 15% den talamh oiriúnach don fheirmeoireacht nuair a tháinig na hEorpaigh i ndeireadh an 18ú haois, agus ní bheadh ach 10% insaothraithe anois. San Oirthear atá an talamh is méithe agus an méid uisce is mó, ach rinne na chéad fheirmeoirí díobháil mhór don timpeallacht. Anois, áfach, tá feirmeoirí na hAstráile an-oilte ar thairbhe a bhaint as a gcuid talaimh. Bhíodh coillte móra in oirdheisceart na tíre, ach leagadh an chuid ba mhó díobh sa 19ú haois. Crainn eocalaipe (a dtugtar crainn ghuma orthu) an cineál is coitianta, agus iad ag cur go maith le tír thirim agus le tinte coille. In oirthuaisceart na tíre tá iarsmaí na gcoillte fearthainne. Meastar gur fhág modhanna cliste dóiteáin na mBundúchasach rian buan ar leagan amach agus ar nádúr na gcoillte. Tá aird ag an bpobal agus ag na polaiteoirí araon ar chúrsaí comhshaoil anois, ach is cosúil go mbeidh an tír thíos go mór leis an téamh domhanda, agus a laghad sin uisce ann. Daonra na hAstráile An as an 27.2 milliún a bhí ina gcónaí san Astráil in 2024, is ón iasacht 8.6 milliún. Sin beagnach duine as gach triúr, 31.5% den iomlán. As Sasana, India, an tSín agus an Nua-Shéalainn tromlach na ndaoine gallda sa tír, ach dúirt Biúró na Staitisticí in 2025 go raibh daoine a rugadh i mbeagnach gach tír ar domhan ina gcónaí san Astráil. De bhunadh Shasanach agus Éireannach cuid mhór den daonra, ach pobal an-mheasctha atá ann anois, go háirithe sna cathracha, agus neart teangacha le cloisteáil, cé gurb é an Béarla an príomhtheanga. Stair na hAstráile Tháinig daoine chun cónaithe sa tír timpeall 40,000 bliain ó shin ar a laghad, sinsir na mBundúchasach atá anois ann. Chruthaigh siad a lán cultúr casta, agus tá a gcuid teangacha ar na cinn is ársa ar domhan. De réir a chéile rinneadh fásach de chuid mhaith den tír, cé go raibh an t-oirthear torthúil go maith i gcónaí. Ar éigean a bhí eolas ag Eorpaigh ar an Astráil go dtí an seachtú haois déag. Ghlac an Captaen James Cook seilbh ar an tír in ainm na Breataine sa bhliain 1778, agus tugadh New South Wales ar an limistéar thoir mar a raibh an chéad choilíneacht. De réir a chéile bunaíodh coilíneachtaí eile timpeall na tíre, agus rinneadh aon tír amháin díobh, Comhlathas na hAstráile, sa bhliain 1901. Ba mhór an babhta ar na Bundúchasaigh teacht na nEorpach, agus fuair mórán acu bás de ghalracha agus den lámh láidir, ach tugtar aitheantas anois dá ndúchas. Rialtas na hAstráile Córas cónaidhme atá ann: sé stát agus dhá chríoch, chomh maith le cúpla oileán ina gcríocha spleácha. Is é monarc na Ríochta Aontaithe ceann an Stáit. Féach freisin Réamhstair na hAstráile Stair na hAstráile Flóra na hAstráile Daonra na hAstráile Aimsir na hAstráile An Ghaeilge san Astráil Ainmneacha Gaeilge Fhásra na hAstráile Stáit na hAstráile Na Stáit New South Wales, príomhchathair: Sydney Queensland, príomhchathair: Brisbane An Astráil Theas, príomhchathair: Adelaide An Tasmáin, príomhchathair: Hobart Victoria, príomhchathair: Melbourne An Astráil Thiar, príomhchathair: Perth Na Críocha Intíre Críocha an Tuaiscirt, príomhchathair: Darwin Críoch Phríomhchathair na hAstráile, príomhchathair: Canberra Leabhair Denoon, Donald, et al. (2000). A History of Australia, New Zealand, and the Pacific. Oxford: Blackwell. ISBN 0-631-17962-3 Macintyre, Stuart (2000). A Concise History of Australia. Cambridge, U.K.: Cambridge University Press. ISBN 0-521-62359-6. Naisc sheachtracha About Australia Curtha i gcartlann 2014-12-31 ar an Wayback Machine ón Roinn Gnóthaí Eachtracha agus Trádála Governments of Australia Entry Point (Federal, State & Territory) Australian Government Entry Portal Australian Bureau of Statistics Tourism Australia Australia UCB Libraries GovPubs An Ghaeilge Cumann Gaeilge na hAstráile Cumainn Ghaeilge agus ranganna Tagairtí